Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-1477/19., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos

***I RADNO MJESTO***

1. Medicinski tehničar u Službu HMP ....................................... 1 izvršilac na određeno vrijeme u trajanju 6 mjeseci uz probni rad od 30 dana
2. Medicinski i farmaceutski tehničar na poslove kućne njege i za rad u apoteci ............................. 1 izvršilac na određeno vrijeme u trajanju 6 mjeseci uz probni rad od 30 dana
3. Kućni majstor......................... 1 izvršilac na određeno vrijeme u trajanju 3 mjeseca
4. NK radnik na poslove čišćenja u ambulanti Jelah i poslove čišćenja i loženja u ambulanti Piljužići ....................................... 1 izvršilac do povratka radnice sa bolovanja a najduže tri mjeseca

*Napomena: izvršilac pod rednim brojem 2. obavlja poslove medicinskog tehničara u kućnoj njezi i poslove u apoteci u skladu sa radnim rasporedom Glavne sestre Doma zdravlja.*

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

**Za radno mjesto pod rednim brojem 1.:**

* Završena medicinska škola opći smjer
* Položen stručni ispit u zvanju medicinska sestra/tehničar
* Posjedovanje Licence za samostalan rad u stečenom zvanju
* Završena edukacija BLS-a

**Za radno mjesto pod rednim brojem 2.:**

* Završena medicinska škola opći smjer i smjer farmaceutskog tehničara
* Položen stručni ispit u zvanju medicinska sestra/tehničar i farmaceutski tehničar
* Posjedovanje Licence za samostalan rad u stečenom zvanju medicinski tehničar i farmaceutski tehničar

**Za radno mjesto pod rednim brojem 3. :**

* KV radnik

**Za radno mjesto pod rednim brojem 4. :**

* završena osnovna škola

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. Diplomu o završenoj medicinskoj školi,opći smjer (za radno mjesto pod rednim brojem 1.)
2. Diplomu o završenoj medicinskoj školi, opći i farmaceutski smjer (za radno mjesto pod rednim brojem 2.)
3. Uvjerenje o položenom stručnom ispitu (za radno mjesto pod rednim brojem 1.2.)
4. Licencu za samostalan rad (za radno mjesto pod rednim brojem 1.i 2.)
5. Diplomu o stečenom zanimanju KV radnika (za radno mjesto pod rednim brojem 3.)
6. Diplomu o završenoj osnovnoj školi (za radno mjesto pod rednim brojem 4.)
7. Izvod iz matične knjige rođenih (svi kandidati)
8. Uvjerenje o državljanstvu (svi kandidati)

Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Sva potrebna dokumentacija dostavlja se u ***originalu*** ili ***ovjerena kopija***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste garantuje krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

**IV1.**Postupak izbora kandidata zasniva se na razmatranju dostavljene dokumentacije i održanom intervju sa svakim kandidatom.

***V OPIS POSLOVA I OSNOVNA PLAĆA***

**V1.** *Medicinski tehničar u službi HMP*:

Osnovna plaća: 919,00KM

Kratak opis poslova:

Medicinska sestra u HMP ima odgovornost da vrši zdravstvene usluge, obradu rana i usluge urgentne medicine za koje je osposobljena u skladu sa normativima savremene medicine.Pored poslova iz grupe kartotekara i poslova u intervenciji posebni zadaci medicinske sestre u Službi HMP su da: vrši blagovremenu sterilizaciju medicinskih instrumenata potrebnih za rad na pružanju svih vrsta zdravstvenih usluga urgentne medicine; vrši stručnu, primarnu i sekundarnu obradu rana u granicama svoje osposobljenosti; obavlja poslove asistiranja doktoru pri obradi rana; vrši prijem pacijenata za pružanje zdravstvenih usluga HMP; vodi evidenciju o svim pruženim zdravstvenih uslugama HMP i istu dostavlja odgovarajućim službama Doma zdravlja; vrši trebovanje materijala za rad (lijekove, zavojni i drugi sanitetski materijal); vrši pravdanje utroška lijekova i ostalog materijala kroz protokol izvršenih usluga;obavlja po nalogu ljekara sve vrste medicinskih intervencija nad pacijentom

**V2.** Medicinski i farmaceutski tehničar

Osnovna plaća: 919,00KM

Kratak opis poslova:

*Medinska sestra – tehničar u kućnom liječenju* obavlja slijedeće poslove i radne zadatke: obavlja pripremne radnje i konsultacije sa doktorom za pružanje zdravstvene zaštite u kućnom liječenju pacijenta; poslove čišćenja i sterilizacije instrumenata i pribora i sterilizacije zavojnog materijala; aplikacije ampuliranih lijekova; obavlja primarne i sekundarne obrade manjih rana i asistira ljekaru pri hiruškim intervencijama; vrši ispiranja očiju, ušiju i sl., klistiranje, kateteriziranje; obavlja kućne posjete pacijentima radi aplikacije ampuliranih i drugih lijekova i njege pacijenta i vršenje drugih intervencija; obavlja poslove previjanja, imobilizacije kao i postavljanja fiksacionih zavoja u kući pacijenta po uputi doktora u ambulanti u slučaju potrebe procesa rada; pri obavljanju kućnih posjeta sam upravlja motornim vozilom, obavlja i druge poslove koji proističu iz prirode djelokruga medicinskog tehničara u kućnom liječenju.

*Farmaceutski tehničar u apoteci: v*odi zalihe lijekova i medicinskih sredtava; vodi evidenciju prijema i izdavanja lijekova i medicinskih sredstava,; odgovoran je za prijem robe u skladu sa narudžbenicama; nadzire postojanje propisanih klimatskih uvjeta, kao što su vlaga, temperatura, prisutnost plinova i protok zraka; kontroliše i osigurava higijenske uvjete u skladu sa standardima; osigurava zaštitu na radu nadziranjem pravilnog korištenja osobnih zaštitnih sredstava i njihove ispravnosti; obavlja i druge poslove po nalogu Glavne sestre Doma zdravlja.

**V3.** *Kućni majstor*

Osnovna plaća: 651,00

Kratak opis poslova:

Vodi brigu o stanju objekata Doma zdravlja (u Tešnju i područnim ambulantama), Obavlja sve poslove tekućeg održavanja objekata, (krečenje prostorija, farbanje stolarije, popravka vodovodnih i kanalizacionih cijevi, stolarske radove), Stara se o snabdjevanju ambulanti ogrjevom, vrši kontrolu stanja objekata i opreme, upravlja motornim vozilom za slučaj potrebe prevoza materijala, opreme i oruđa za rad u područne ambulante, obavlja poslove loženja cnetralnog grijanja u područnim ambulantama kao i druge poslove po nalogu pretpostavljenog.

**V4**. *Spremačica*

Osnovna plaća: 459,50

Kratak opis poslova:

Vrši pripreme za održavanje prostorija koje su joj određene (pribavljanje pribora, metle, četke, kante za vodu, deterdženta i drugo), Vrši čišćenje podova, randih površina, mokrog čvora i dr. Radnih prostorija dva puta dnevno, iznosi otpatke smeća na odgovarajuće mjesto iz prostorija i čisti vanjski prostor ispred ulaza, čišćenje prozorskih stakala i druge stolarije, Prikuplja prljav veš i odvozi ga na pranje u vešeraj, trebuje i donosi čisti veš,obavlja loženje u područnoj ambulanti kao i druge poslove iz domena higijeničarskih poslova.

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (navesti koje) – ne otvaraj – otvara Komisija” na adresu : JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

**Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

VD DIREKTOR

Dujsić dr Amir

specijalista internista;subspec.kardiolog